Document ID: 32004D0183

32004D0183
L 057/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 13 януари 2004 година
относно подписването и временното прилагане на Споразумение под формата на размяна на писма между Европейската общност и Република Хърватска относно системата от точки за преминаване, приложима спрямо тежкотоварните пътнотранспортни средства, които преминават през Австрия
(2004/183/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 71, параграф 1, във връзка с член 300, параграф 2, първа алинея, първо изречение от него,
като взе предвид предложението на Комисията,
като има предвид, че:
(1)
Комисията договори Споразумение под формата на размяна на писма между Европейската общност и Република Хърватска относно системата от точки за преминаване, приложима спрямо тежкотоварните пътнотранспортни средства, които преминават през Австрия.
(2)
При условие че сключването му ще стане на по-късна дата, споразумението следва да бъде подписано.
(3)
Следва да се направят уговорки за временно прилагане на споразумението от 1 януари 2004 г.,
РЕШИ:
Член 1
Оправомощава председателя на Съвета е да определи лицето/лицата, упълномощени да подпише/подпишат от името на Европейската общност Споразумението под формата на размяна на писма между Европейската общност и Република Хърватска относно системата от точки за преминаване, приложима спрямо тежкотоварните пътнотранспортни средства, които преминават през Австрия, при условие че сключването му стане на по-късна дата.
Текстът на споразумението е приложен към настоящото решение.
Член 2
Споразумението, посочено в член 1, се прилага временно от 1 януари 2004 г.
Член 3
Настоящото решение се публикува в Официален вестник на Европейския съюз.
Съставено в Брюксел на 13 януари 2004 година.

Labels: 8
18
15
20